**7. számú melléklet**

**Részletes kötbérfizetési feltételek és kötbér mértékek**

**Kötbérre vonatkozó általános szabályok**

A Koncessziós Társaság/Megrendelő nem jogosult a Vállalkozóval szemben az egyes kötbértípusokat együttesen is érvényesíteni. A Koncessziós Társaság értesítése alapján a Megrendelő a kötbér összegét külön levélben terheli ki („**Kötbérértesítő**”), melyet a Vállalkozó köteles annak kézhezvételét követő 15 napon belül banki átutalással kiegyenlíteni Megrendelő felé. A Vállalkozó a Kötbérértesítővel szemben a kézbesítéstől számított 10 napon belül kifogással élhet, mely kifogás esetén a Koncessziós Társaság/Megrendelő kötbérigényét külön hatósági/bírósági eljárásban érvényesítheti. A kötbérfizetési kötelezettség a Vállalkozót terheli az általa közvetlenül igénybe vett Régiókoordinátori Közreműködő által megvalósított szerződésszegések esetén is.

1. **Késedelmi kötbér, hibás teljesítési kötbér:**

Amennyiben a Vállalkozó neki felróható okból a Szerződésben vállalt, az egyes Koncesszori Alvállalkozói Feladatok tekintetében a *2. sz. melléklet* szerinti Területen az *1. sz. mellékletben* megállapított kötelezettségét határidőben nem teljesíti, vagy nem szerződésszerűen teljesíti a 8.3.1. – 8.3.7. pontban meghatározottesetekben, késedelmi- vagy hibás teljesítési kötbért köteles fizetni (Kötbérterhes szerződésszegés esetei). A késedelmi vagy hibás teljesítési kötbér megfizetése nem mentesíti a Vállalkozót a Szerződés teljesítése alól.

1. **GYŰJTÉS- SZÁLLÍTÁSI KÖTELEZETTSÉG KÉSEDELME (Szerződés 1.2.1.1.)**

Tartósnak nem minősülő gyűjtés-szállítási kötelezettség késedelmének minősül a hatályos jogszabályokban, Üzletszabályzatban illetve jelen szerződésben foglalt műszaki tartalomtól eltérő, hulladék átvételével, gyűjtésével, elszállításával, kezelésre történő átadásával kapcsolatos szolgáltatás, így különösen a gyűjtési-ürítési naptárban foglalt ürítési alkalom elmaradása, amennyiben az a Vállalkozónak felróható okból következett be és 2 munkanapon belül igazolhatóan nem került pótlásra. Nem minősül tartósnak a gyűjtés-szállítási kötelezettség elmaradása, ha az nem tart legalább 8 egybefüggő napon keresztül, vagy 30 napos időszakot vizsgálva összességében 10 napig a Terület szerződött ügyfelei 20%-a tekintetében. A Vállalkozót nem terheli késedelmi kötbérfizetési kötelezettség akkor sem, ha a Vállalkozó a gyűjtés-szállítási kötelezettségre vonatkozó feladatellátást a Koncessziós Társaság érdekkörében felmerülő okból nem képes biztosítani.

|  |  |  |
| --- | --- | --- |
| **Kötbér jogcíme** | **Kötbér alapja** | **Kötbér mértéke** |
| II.1.i) Késedelmi kötbér, ha a gyűjtési tevékenység tekintetében a hatályos jogszabályokban, Üzletszabályzatban, Szerződésben foglalt műszaki tartalom nem valósul meg. | egybefüggő 1-7 nap késedelem esetén:  érintett szerződött ügyfél/nap – | 2000,- Ft,  maximum naponta az éves tervezett alvállalkozói díj alapján számított napi koncesszori alvállalkozói díj 25%-a |
|  | egybefüggő 7+, illetve 30 napot vizsgálva összesen 10 nap késedelem esetén:  érintett szerződött ügyfél/nap | 2500,- Ft,  maximum naponta az éves tervezett alvállalkozói díj alapján számított napi alvállalkozói díj 50%-a |
|  | A Vállalkozó Kizárólagos Jogának korlátozása (Szerződés 3. pont) alkalmazása vagy a Szerződés rendkívüli felmondása esetén (emellett) | további kötbér alkalmazásának nincs helye a Kizárólagos Jog korlátozásának időpontját követően, az korlátozással érintett területre |

1. **KONCESSZIÓS TÁRSASÁG/MEGRENDELŐ ÁLTAL A FELADATELLÁTÁSBA ÁTÜLTETENDŐ TEVÉKENYSÉG BEVEZETÉSÉNEK ELMARADÁSA AZ ÁTÜLTETÉSRE ADOTT HATÁRIDŐ EREDMÉNYTELEN ELTELTÉT KÖVETŐEN (Szerződés 1.2.4.3.), kivéve az Átmeneti Időszakot.**

|  |  |  |
| --- | --- | --- |
| **Kötbér jogcíme** | **Kötbér alapja** | **Kötbér mértéke** |
| II.2) Késedelmi kötbér a Koncessziós Társaság/Megrendelő által a Feladatellátásba átültetendő tevékenység bevezetésének elmaradása miatt | késedelemmel érintett naponként | 100.000,- Ft, |

1. **KONCESSZIÓS TÁRSASÁG/MEGRENDELŐ, VAGY AZ ÁLTALA MEGBÍZOTT ELLENŐR ELLENŐRZÉSEINEK AKADÁLYOZTATÁSA (Szerződés 5.1.-5.7.)**

|  |  |  |
| --- | --- | --- |
| **Kötbér jogcíme** | **Kötbér alapja** | **Kötbér mértéke** |
| II.3) Hibás teljesítési kötbér a Koncessziós Társaság/Megrendelő, vagy az általa megbízott Ellenőr ellenőrzéseinek akadályoztatása miatt | fix összeg, alkalmanként, helyszínenként | 100.000,- Ft, |

1. **RÉGIÓKOORDINÁTORI KÖZREMŰKÖDŐK KONCESSZORI ALVÁLLALKOZÓI NYILVÁNTARTÁSBA TÖRTÉNŐ BEJELENTÉSÉNEK ELMARADÁSA (Szerződés 3.2.5.)**

|  |  |  |
| --- | --- | --- |
| **Kötbér jogcíme** | **Kötbér alapja** | **Kötbér mértéke** |
| II.4) Késedelmi kötbér Vállalkozó Koncesszori Alvállalkozói Nyilvántartásba történő bejelentésének elmaradása miatt | késedelemmel érintett naponként | 100.000,- Ft, |

1. **KONCESSZIÓS TÁRSASÁG/MEGRENDELŐ KIFEJEZETTEN ÍRÁSBELI, FELADATELLÁTÁSHOZ KAPCSOLÓDÓ, JOGSZABÁLYSZERŰ UTASÍTÁSATÓL VALÓ ELTÉRÉS (Szerződés 1.2.1.1.-1.2.1.4.)**

|  |  |  |
| --- | --- | --- |
| **Kötbér jogcíme** | **Kötbér alapja** | **Kötbér mértéke** |
| II.5) Hibás teljesítési kötbér Koncessziós Társaság/Megrendelő kifejezetten írásbeli, Feladatellátáshoz kapcsolódó utasításaitól való eltérés miatt | késedelemmel érintett naponként | 100.000,- Ft, |

1. **ADATSZOLGÁLTATÁSSAL, NYILVÁNTARTÁSSAL KAPCSOLATOS KÖTELEZETTSÉGEK KÉSEDELME (Szerződés 1.5.pont)**

* Amennyiben Vállalkozó neki felróható okból a Szerződésben vállalt adatszolgáltatás és nyilvántartás vezetése tekintetében bármely, a Szerződés 1. sz. Mellékletében megállapított kötelezettségét határidőn túl vagy nem szerződésszerűen teljesíti, kötbért köteles fizetni.
* A Koncessziós Társaság/Megrendelő az adott tevékenység teljesítésére nyitva álló határidő eredménytelen elteltét követően a teljesítésre, illetve a kötelezettségek hibás teljesítése esetén a hiba elhárítására és a szerződés szerinti teljesítésre a Vállalkozót legalább 15 napos póthatáridő tűzésével felszólítja. Megrendelő kötbérre való jogosultsága a póthatáridő lejártát követően nyílik meg, kivéve a dedikált Informatikai Felületen benyújtandó adatszolgáltatás elmulasztása esetén, amely esetben a Koncessziós Társaság/Megrendelő póthatáridő tűzésére nem köteles.
* A Vállalkozási Szerződésben foglalt adatszolgáltatási, nyilvántartási kötelezettségének a dedikált Informatikai Felületen megfelelő határidőben és/vagy adattartalommal történő megtételének elmulasztásának minősül:

1. a Felek közötti elszámolást, teljesítésigazolást érintő adatszolgáltatások (különös tekintettel a Waste Tracking rendszerre) elmaradása vagy késedelmes teljesítése;
2. a Szerződés 6. sz mellékletében részletezett számlázási adatszolgáltatási kötelezettség elmulasztása vagy késedelmes teljesítése;
3. Vállalkozói Beszámoló benyújtásának elmaradása vagy késedelmes teljesítése.

* Amennyiben a Vállalkozó a Szerződés 1.5. pontja alapján a *9. sz. mellékletek* szerinti adatszolgáltatását hibásan vagy hiányosan nyújtja be, vagy azt nem adja le a Koncessziós Társaság/Megrendelő részére, illetve amennyiben nyilvántartását hibásan vezeti, vagy abban elmaradása van, a Koncessziós Társaság/Megrendelő a Szerződés 5. pontja szerinti Ellenőrzés során feltárt hiba vagy hiányosság súlyától függően, illetve elmaradás esetén a *8. számú melléklet* szerinti mértékben jogosult kötbérre, kivéve, ha a Megrendelő ugyanerre alapítva felmondja a jelen Szerződést.

|  |  |  |
| --- | --- | --- |
| **Kötbér jogcíme** | **Kötbér alapja** | **Kötbér mértéke** |
| II.6.1.) Késedelmi kötbér a Vállalkozói Szerződésben foglalt adatszolgáltatási, nyilvántartási kötelezettségének a dedikált Informatikai Felületen megfelelő határidőben és/vagy adattartalommal történő megtételének elmulasztása miatt | késedelemmel érintett nap, | 100.000,- Ft |
|  |  |
| II.6.2.) Késedelmi kötbér a Felek közötti elszámolást, teljesítésigazolást érintő adatszolgáltatások (különös tekintettel a Waste Tracking rendszerre) elmaradása vagy késedelmes teljesítése miatt | késedelemmel érintett nap, | 100.000,- Ft |
|  |  |
| II.6.3.) Késedelmi kötbér a számlázási adatszolgáltatási kötelezettség elmulasztása vagy késedelmes teljesítése miatt | késedelemmel érintett nap, | 100.000,- Ft |
|  |  |
| II.6.4.) Késedelmi kötbér a Vállalkozói Beszámoló benyújtásának elmaradása vagy késedelmes teljesítése miatt | késedelemmel érintett nap, | 100.000,- Ft |
|  |  |

1. **EGYÉB SZERZŐDÉSES KÖTELEZETTSÉG SZERZŐDÉSSZERŰEN TÖRTÉNŐ TELJESÍTÉSÉNEK ELMULASZTÁSA:**

|  |  |  |
| --- | --- | --- |
| **Kötbér jogcíme** | **Kötbér alapja** | **Kötbér mértéke** |
| II.7.) Késedelmes, vagy hibás teljesítési kötbér egyéb, külön nem nevesített szerződéses kötelezettség elmulasztása, vagy hibás teljesítése miatt | fix összeg, alkalmanként | 100.000,- Ft |
| maximum havonta | 15.000.000,- Ft |

A külön nem nevesített kötelezettségek vonatkozásában kötbérfizetési kötelezettség az Átmeneti Időszak alatt nem terheli a Vállalkozót (a továbbiakban: „**Kötbér moratórium**”). Vállalkozó a Kötbér moratórium időszaka alatt is köteles minden tőle elvárhatót megtenni a szerződéses kötelezettségek hiánytalan, határidőben történő teljesítése iránt, az e körben tanúsított szándékos szerződésszegő magatartása esetén kártérítési kötelezettsége fennáll.\_\_\_\_\_\_\_\_\_\_\_\_\_\_